Čirčikas (upė)
Čirčikas (uzb. Chirchiq, kaz. Шыршык) – upė Uzbekistane, Taškento srityje; Syrdarjos dešinysis intakas. Susidaro sutekėjus Čatkalo ir Pskemo upėms, prasidedančioms vakarų Tianšanyje. Teka pietvakarių kryptimi, pirmuosius 30 km kanjonu, vėliau lyguma. Įteka į Syrdarją netoli Činazo. Didžiausias intakas – Ugamas. Pačiame aukštupyje upė patvenkta, susidaręs Čarvako tvenkinys. Upės vanduo naudojamas drėkinimui, įrengta nutekamųjų kanalų sistema. Čirčiko slėnyje įsikūrę miestai yra Gazalkentas, Čirčikas ir Taškentas.